CELEX: 62017TN0443
Language: da
Date: 2017-07-14 00:00:00
Title: Sag T-443/17: Sag anlagt den 14. juli 2017 — António Conde & Companhia mod Kommissionen

4.9.2017   
            
            
               DA
            
            
               Den Europæiske Unions Tidende
            
            
               C 293/39
            
         Sag anlagt den 14. juli 2017 — António Conde & Companhia mod Kommissionen
   (Sag T-443/17)
   (2017/C 293/49)
   Processprog: engelsk
   
      Parter
   
   
      Sagsøger: António Conde & Companhia, SA (Gafanha de Nazaré, Portugal) (ved advokat J. García-Gallardo Gil-Fournier)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse om afvisning af at sende navnene på de portugisisk indregistrerede fartøjer SANTA ISABEL og CALVÃO til sekretariatet for Kommissionen for Fiskeriet i det Nordøstlige Atlanterhav, hvorved disse fra den 1. juli 2017 forhindredes i at operere i fiskeriområderne i det Nordøstlige Atlanterhav for at fiske rødfisk og rejer, og hvorved artikel 5, stk. 1, i forordning nr. 1236/2010 (1) således er blevet tilsidesat, annulleres.
            
         
               —
            
            
               Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført et enkelt anbringende, hvormed det gøres gældende, at sagsøgte har handlet i strid med artikel 5, stk. 1, i forordning nr. 1236/2010 ved at gribe ind i udfærdigelsen eller meddelelsen af listen over fartøjer udarbejdet af Portugal med henblik på videresendelse til sekretariatet for Kommissionen for Fiskeriet i det Nordøstlige Atlanterhav. For så vidt angår sådanne lister har sagsøgte ikke ret til at fremsætte bemærkninger hertil, ændre, fremsætte henstillinger herom, vurdere, afvise, lave udkast eller lægge pres på medlemsstaterne.
   
      (1)  Europa-Parlamentets og Rådets forordning (EU) nr. 1236/2010 af 15.12.2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav, og om ophævelse af Rådets forordning (EF) nr. 2791/1999 (EUT 2010, L 348, s. 17).